Iż-żagħżugħ ta' 23 sena akkużat li ħaraq bieb ta' residenza privata fil-Ħamrun, ammetta l-akkużi miġjuba kontrih. Il-Qorti, ppreseduta mill-Maġistrat Rachel Montebello, ordnat sabiex isem iż-żagħżugħ ma jixxandarx. Il-każ seħħ il-Ġimgħa 5 ta' Novembru għall-ħabta tal-17:15 fi Triq Alexander. Membri mid-Dipartiment tal-Protezzjoni Ċivili kkontrollaw in-nirien fi ftit ħin u ttieħdu l-prekawzjonijiet neċessarji sabiex ma jkunx hemm aktar periklu, filwaqt li ġie kkonfermat li ma kienx hemm persuni fir-residenza. Il-Prosekuzzjoni qalet li l-akkużat ikkopera mal-Pulizija u ammetta l-involviment tiegħu. Bħalissa ż-żagħżugħ jinsab fuq probation u għandu problema tad-droga. Minn naħa tagħha l-Maġistrat Montebello talbet sabiex iż-żagħżugħ jagħmel programm ta' rijabilitazzjoni. Min-naħa tagħha, id-difiża talbet għal pre sentence report. Saret talba ukoll biex id-Direttur tal-Ħabs jagħtih l-għajnuna li għandu bżonn minħabba d-dipendenza fuq id-droga. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6188c26fb20bf_rand.td-a-rec-img{text-align:left}.td_uid_3_6188c26fb20bf_rand.td-a-rec-img img{margin:0 auto 0 0}